Paiseita kasvoissa - Image-blogit
22.7.2016 by laurahonkasalo |
Richard Barnett: The Sick Rose, or: Disease and the Art of Medical Illustration (Thames & Hudson, 2014).
Varoitus: ei herkille!
Pähkäilin pitkään tämän kirjan ostamista, koska onhan tämä nyt vähän erikoinen hankinta. Kirjaan on koottu lääketieteellisiä kuvituksia ajalta ennen kameran (ja esimerkiksi antibioottien) keksimistä. Kerään vanhoja lääkärikirjoja, jopa niiden pienet mustavalkokuvat pysäyttävät. Pidämme usein itsestään selvyytenä, että melkein tauti kuin tauti voidaan hoitaa tehokkaasti. Kuitenkaan ei ole kauaa siitä, kun yksinkertaisiinkin vaivoihin, esimerkiksi tulehtuneeseen hampaaseen, liittyi kuoleman riski. Syöpä, syfilis ja lepra aiheuttivat sanoinkuvaamatonta tuhoa ja kärsimystä.
Märkäruvesta kärsivä nainen
Kirjaan kootut kuvitukset ovat hienoja. Mukana on tietoja taudeista ja niiden leviämisestä.
Miespuolinen syfilispotilas. Sairaus tuhosi nenän ja usein koko kasvot.
Teos saa ajattelemaan viime aikojen rokotuskeskustelua ja vanhempia, jotka eivät halua antaa lapsilleen lääkkeitä, koska uskovat esimerkiksi homeopatiaan tai siihen, että ruumis hoitaa itse itsensä. (Länsimainen) nykyihminen on aika vieraantunut sairauksien todellisuudesta!
Tuberkuloottisesta leprasta kärsivä mies.
Kirjan kansikuvassa on nuori nainen, joka sairastui koleraan vuonna 1831. Piirroksessa hän on tunti taudin puhkeamisen jälkeen. Hän kuoli neljän tunnin kuluttua.
Samaan sarjaan kuuluu myös kirurgian kehitystä esittelevä kuvateos.